**LIETUVOS RESPUBLIKOS VYRIAUSYBĖ**

**P O T V A R K I S**

1992 m. gegužės 29 d. Nr. 540p

Vilnius

1. Reorganizuoti Valstybinę ekonominių ir komercinių televizijos laidų direkciją į savarankišką ne pelno organizaciją „Informacija Lietuvai“, kurios akcininkai (dalininkai) būtų Lietuvos visuomeninės organizacijos, Pasaulio ir kraštų lietuvių bendruomenės, kitos organizacijos, fiziniai bei juridiniai asmenys.

2. Sudaryti šią laikinąją ne pelno organizacijos „Informacija Lietuvai“ valdybą: V. Bieliauskas, V. Gudelis, S. Kizas, R. Narušienė.

Laikinoji valdyba turi iki 1992 m. birželio 5 d. parengti ne pelno organizacijos „Informacija Lietuvai“ steigimo dokumentus ir nustatytąja tvarka juos įregistruoti.

3. Nustatyti, kad:

3.1. valstybės įnašą (iki 30 procentų įstatinio kapitalo) į šią organizaciją, t. y. valstybinį kapitalą, sudaro reorganizuojamai Valstybinei ekonominių ir komercinių televizijos laidų direkcijai priklausanti aparatūra ir kitos pagrindinės priemonės bei apyvartos lėšos.

Perduoti ne pelno organizacijai „Informacija Lietuvai“ neatlygintinai naudotis administracinėmis ir sandėlių patalpomis, esančiomis pastatuose Vilniuje, Vivulskio g. 23 ir Panerių g. 11;

3.2. kitų ne pelno organizacijos „Informacija Lietuvai“ akcininkų (dalininkų) įnašai turi būti daromi laisvai konvertuojama valiuta Lietuvos Respublikos įstatymų ir kitų normatyvinių aktų nustatyta tvarka.

4. Suteikti teisę ne pelno organizacijos „Informacija Lietuvai“ darbuotojams įsigyti už rublius akcijų, kurių nominali vertė sudaro iki 10 procentų jos įstatinio kapitalo.

LIETUVOS RESPUBLIKOS

MINISTRAS PIRMININKAS G. VAGNORIUS